

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ ΠΕΡΙΦΕΡΕΙΑΚΗ Δ/ΝΣΗ ΠΡΩΤ. & ΔΕΥΤΕΡ. ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ**

**Δ/ΝΣΗ Β/ΘΜΙΑΣ ΕΚΠΑΙΔΕΥΣΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ**

**2ο  ΠΡΟΤΥΠΟ ΓΕΛ Θεσσαλονίκης-«Λευκός Πύργος»**

Ταχ.Δ/νση : Εθνικής Αμύνης 26, Θεσσαλονίκη, Τ.Κ.: 54621 Πληροφορίες: Α. Μπιτσάνη Τηλέφωνο: 2310-854440

E-mail: mail@2lyk-peir-thess.thess.sch.gr

Ιστοσελίδα: http://2lyk-peir-thess.thess.sch.gr/

 Θεσσαλονίκη, 19 /01/2023

 Αριθμ. πρωτ. 30

**ΑΝΑΚΟΙΝΟΠΟΙΗΣΗ**

**Προκήρυξη εκδήλωσης ενδιαφέροντος προς ταξιδιωτικά γραφεία για κατάθεση προσφορών**

**για τριήμερη εκδρομή- εκπαιδευτική μετακίνηση στη Σόφια Βουλγαρίας**

**του 2ου ΠΡΟΤΥΠΟΥ ΓΕΛ ΘΕΣΣΑΛΟΝΙΚΗ-«ΛΕΥΚΟΣ ΠΥΡΓΟΣ» (συμμετοχή στο πιλοτικό εκπαιδευτικό πρόγραμμα του Πατριαρχικού Ιδρύματος Πατερικών Μελετών (Π.Ι.Π.Μ.)**

**« Παλαιογραφία, το ταξίδι της Γραφής»)**

 Το 2ο ΠΡΟΤΥΠΟ ΓΕΛ ΘΕΣΣΑΛΟΝΙΚΗΣ **-«ΛΕΥΚΟΣ ΠΥΡΓΟΣ** καλεί τα ταξιδιωτικά πρακτορεία που πληρούν τις νόμιμες προϋποθέσεις να καταθέσουν σφραγισμένες προσφορές στο γραφείο της Διευθύντριας του σχολείου (Εθνικής Αμύνης 26), **μέχρι την Τετάρτη 25 Ιανουαρίου 2023** και **ώρα 12.00,** για την εκδρομή-εκπαιδευτική μετακίνηση μαθητών/μαθητριών της Β΄ τάξης και εκπαιδευτικών στη Σόφια Βουλγαρίας, σύμφωνα με το άρθρο 5 της 20883/ΓΔ4/12-02-2020, ΦΕΚ 456/τ.Β/13-02-2020.

 **Επισήμανση:** Η εκδρομή-εκπαιδευτική μετακίνηση θα πραγματοποιηθεί από κοινού με το 2o ΓΕΛ Πυλαίας Θεσσαλονίκης και το Γυμνάσιο Νέου Σουλίου Σερρών, με τη συνεργασία και εποπτεία της υπεύθυνης συντονισμού, υλοποίησης και αξιολόγησης εκπαιδευτικών προγραμμάτων και δράσεων του Πατριαρχικού Ιδρύματος Πατερικών Μελετών κ. Ιωάννας Κλιάρη.

Αντικείμενο του διαγωνισμού είναι η ανάδειξη της καλύτερης οικονομικά και ποιοτικά προσφοράς ταξιδιωτικού γραφείου. Η αξιολόγηση των προσφορών θα πραγματοποιηθεί την ίδια μέρα και ώρα 12:30 στο γραφείο της Διευθύντριας.

Τα ενδιαφερόμενα ταξιδιωτικά γραφεία πρέπει να λάβουν υπόψη τους ακόλουθους όρους:

**ΠΡΟΟΡΙΣΜΟΣ**: Σόφια Βουλγαρίας και κοντινές περιοχές

Χρονική περίοδος: 16-18 Μαρτίου

Διάρκεια : 3 ημέρες, 2 διανυκτερεύσεις

**Μεταφορικό μέσο:** Ιδιωτικά λεωφορεία (τα δύο σχολεία θα ξεκινήσουν από Θεσσαλονίκη και το τρίτο από Σέρρες)

**Προβλεπόμενος αριθμός μαθητών:**

14 από το 2ο ΓΕΛ Πυλαίας,

42 από το 2ο Πρότυπο ΓΕΛ Θεσσαλονίκης-«Λευκός Πύργος» και

29 από το Γυμνάσιο Νέου Σουλίου Σερρών

**Συνοδοί:**

2 εκπαιδευτικοί από το 2ο ΓΕΛ Πυλαίας,

4 εκπαιδευτικοί από το 2ο Πρότυπο ΓΕΛ Θεσσαλονίκης - «Λευκός Πύργος»,

3 εκπαιδευτικοί από το Γυμνάσιο Νέου Σουλίου,

1 υπεύθυνος από Π.Ι.Π.Μ.

**Κατηγορία καταλύματος:** Ξενοδοχείο 3 ή 4 αστέρων στη Σόφια

**Δωμάτια μαθητών**: Δίκλινα ή τρίκλινα χωρίς προσθήκη ράντζου

**Δωμάτια συνοδών** : μονόκλινα

**Διατροφή:** Πρωινό στο ξενοδοχείο. Να συμπεριληφθεί και πρόταση-προσφορά για ημιδιατροφή, κατά προτίμηση βραδινό

**Ενδεικτικό Πρόγραμμα εκδρομής:**

1η ημέρα : Αναχώρηση από το σχολείο, ενδιάμεση στάση, άφιξη στο Μοναστήρι του Αγίου Ιωάννη στη Rila, διανυκτέρευση στη Σόφια

2η ημέρα: Επίσκεψη στη Θεολογική σχολή Πανεπιστημίου Saint Clement of Ochrid, στο Ιστορικό Μουσείο της Εκκλησίας της Βουλγαρίας, στο Βυζαντινό Κέντρο Ivan Duychev, διανυκτέρευση στη Σόφια

3η ημέρα: Αναχώρηση από τη Σόφια, ξενάγηση στο κέντρο της Φιλιππούπολης - στάση στο Μπάνσκο, επιστροφή στη Θεσσαλονίκη, στον χώρο του σχολείου

Τα ενδιαφερόμενα ταξιδιωτικά γραφεία στην προσφορά τους θα πρέπει να αναγράφουν: **αναλυτικώς την επιβάρυνση ανά μαθητή, τα ονόματα και την προκράτηση των ξενοδοχείων**, αλλά και κάθε άλλο στοιχείο που κατά την δική τους κρίση θα επιτρέψει στο σχολείο να διαμορφώσει πλήρη εικόνα για τις προσφερόμενες από το ταξιδιωτικό γραφείο υπηρεσίες.

Οι προδιαγραφές του σχολείου είναι οι ακόλουθες:

• Αρχηγός – συνοδός του ταξιδιωτικού γραφείου

• Α. **Ασφάλιση: Υποχρεωτική Ασφάλιση Αστικής Ευθύνης Διοργανωτή σύμφωνα με την κείμενη νομοθεσία**.

 Β. **Πλήρης ιατροφαρμακευτική περίθαλψη και ομαδική ταξιδιωτική ασφάλιση (ασφάλεια ζωής, έξοδα επιστροφής, ιατροφαρμακευτική περίθαλψη) η οποία καλύπτει τους εκδρομείς (μαθητές, καθηγητές) σε όλη τη διάρκεια της εκδρομής με επείγουσα αερομεταφορά αν χρειαστεί.**

• Εγγυητική επιστολή διεκπεραίωσης της εκδρομής και υπεύθυνη δήλωση ότι το ταξιδιωτικό γραφείο διαθέτει ειδικό σήμα λειτουργίας, το οποίο βρίσκεται σε ισχύ.

• Εάν ακυρωθεί η εκπαιδευτική εκδρομή λόγω ανωτέρας βίας, δεν θα υπάρχει παρακράτηση χρημάτων.

 **Διευκρινίζεται ότι η επιλογή του ταξιδιωτικού γραφείου δεν θα βασίζεται ΜΟΝΟ στη χαμηλότερη τιμή, αλλά θα ληφθούν υπ’ όψη και ποιοτικά χαρακτηριστικά, προκειμένου να διασφαλιστεί η πιο άρτια και ασφαλής διεκπεραίωση της εκδρομής.**

 H ΔΙΕΥΘΥΝΤΡΙΑ

 Δρ Α. ΜΠΙΤΣΑΝΗ